किसी भी परिस्थिति में ब्राम्हणों का धन नहीं लेना चाहिए: पं. अमित शर्मा
स्थानीय फुटेरा वार्ड नंबर 1 में चल रही श्रीमद् भागवत कथा के अंतिम दिन वृंदावधान से पधारे पं. अमित शास्त्री ने दान के महत्व को बताया। उन्होंने कहा कि जीवन में राजा नृग ने बहुत दान दिया, धर्म किया फिर भी एक गलती के कारण गिरगिट बनना पड़ा। जो गाय एक ब्राहम्ण को दी वही गाय दूसरे ब्राम्हण को दे दी। केवल एक गलती से यह योनि भोगनी पड़ी।
उन्होंने कहा कि जीवन में कभी भी किसी भी परिस्थिति में ब्राहम्णों का धन नहीं लेना चाहिए। जितना बने उन्हें देने का प्रयास करो, लेने का नहीं क्योंकि पूर्वज कह गए हैं कि दान दिए धन न घटे सो सहाय रघुवीर, दान देने से धन नहीं घटता अपितु बढ़ता ही है। ब्राम्हण इस संसार के भूदेव हैं। गुरू की प्रशंसा करते हुए कहा कि जीवन में हमारे शिक्षा गुरू भले ही कितने क्यों न हो लेकिन जीवन में दीक्षा गुरू एक ही हाेना चाहिए। तभी मानव जीवन सार्थक है। उन्होंने कहा कि गुरू ऐसा हो जो आपको इस संसार रूपी भव सागर से पार लगाकर हमारे हृदय से अंधकार हटाकर ज्ञान रूपी प्रकाश लाकर हृदय में आनंद की लहर उठा दे और परब्रम्ह से मिला दें। उन्होंने कहा कि यह जीवन हमें उपासना के लिए मिला है। उसे वासना में विषय भोग की जगह अच्छे काम में लगाओ। इस अवसर पर बड़ी संख्या में श्रद्धालु मौजूद थे।
hin_Deva hin_Deva hin_Deva